
ព្រះរាជាណាចក្រកម្ពុជា​

**** ជាតិ សាសនា ព្រះមហាក្សត្រ

🙠🙡🟑🙣🙢

**ក្រសួងសុខាភិបាល**

**មជ្ឈមណ្ឌលជាតិគាំពារមាតា និងទារក**

**ឆ្នាំ ២០២៤**

****

**ផែនការត្រៀមបម្រុងឆ្លើយតបគ្រោះមហន្តរាយ**

**សម្រាប់​មជ្ឈមណ្ឌលជាតិគាំពារមាតា និង​ទារក**

**ខែ មករា ឆ្នាំ ២០២៤**

មាតិកា

[បុព្វកថា 3](#_Toc154770927)

[ផែនការត្រៀម និងឆ្លើយតបគ្រោះមហន្តរាយទូទៅសម្រាប់មន្ទីរពេទ្យ 4](#_Toc154770929)

[1. សេចក្តីផ្តើម 4](#_Toc154770930)

[1.1. គោលបំណង 4](#_Toc154770931)

[1.2. គោលដៅ 4](#_Toc154770932)

[1.3. ពណ៌នាអំពីស្ថានភាពមន្ទីរពេទ្យ 5](#_Toc154770933)

[2. និយមន័យគ្រោះមហន្តរាយនៅក្នុងមន្ទីរពេទ្យ 6](#_Toc154770934)

[3. ផែនការ​ទូទៅ 7](#_Toc154770935)

[3.1. តួនាទី និងភារកិច្ច របស់ក្រុមការងារនៅទីបញ្ជាការ (roles & responsibilities) 7](#_Toc154770936)

[3.2. ទីបញ្ជាការស្រាល (Command Center) 7](#_Toc154770937)

[3.3. យុទ្ធសាស្ត្រទំនាក់ទំនងខ្សែសង្វាក់នៃអ្នកបញ្ជាការ Chain of command 8](#_Toc154770938)

[3.4. សុវត្ថិភាព និងសន្តិសុខ (safety and security) 8](#_Toc154770939)

[3.5. ការពិនិត្យ និងបែងចែកជំងឺ (Screening and Triage) 9](#_Toc154770940)

[3.6. សមត្ថភាពទប់ទល់នឹងការកើនលើសលប់នៃអ្នកជំងឺសម្រាកពេទ្យ (Surge capacity) 9](#_Toc154770941)

[3.7. ការបន្តផ្តល់សេវាសារវន្ត​(Continuity of essential health-care services) 10](#_Toc154770942)

[4. ធនធានសម្រាប់ពេលមានគ្រោះមហន្តរាយ 10](#_Toc154770943)

[4.1. ធនធានមនុស្ស 10](#_Toc154770944)

[4.2. ធនធាន ភស្តុភារនិងផ្គ​ត់ផ្គង់សម្ភារបរិក្ខារ 11](#_Toc154770945)

[4.3. ធនធាន ហិរញវត្ថុ 11](#_Toc154770946)

[5. អនុវត្តផែនការ (Activation of Plan) 12](#_Toc154770947)

[5.1. ហានិភ័យដែលអាចកើតឡើងមាន 12](#_Toc154770948)

[5.2. នីតិវិធីបន្ទាន់ក្នុងករណីមានអគ្គីភ័យកើតមានឡើង: 12](#_Toc154770949)

[6. សេចក្តីបញ្ចប់ 13](#_Toc154770950)

[7. ឧបសម្ព័ន្ធ : 14](#_Toc154770951)

# បុព្វកថា

បច្ចុប្បន្ននេះ​ គ្រោះមហន្តរាយដែល​បណ្តាលមកពី​​ការរាតត្បាតនៃជំងឺនានា រួម​ទាំង​កត្តា​ហានិភ័យលើ​អគ្គីភ័យ គ្រោះធម្មជាតិ កំពុង​បង្ក​ហានិភ័យ​ដល់ការ​រស់នៅរបស់​ប្រជាពលរដ្ឋ ដែល​កំពុង​ក្លាយ​ជាបញ្ហា​ចម្បង​សម្រាប់​យើង​ទាំង​អស់​គ្នា និង​ពិភពលោក​ទាំង​មូល។ ការ​រិះរក​វិធានការ​ដោះស្រាយ​ឱ្យ​បាន​ទាន់​ពេល​វេលានិ​ង​មាន​ប្រសិទ្ធភាព តាម​រយៈ​ការ​ចូលរួម​អនុវត្ត​កម្ម​វិធី​ថ្នាក់​ជាតិ និង​គម្រោងនានា​របស់​រាជរដ្ឋាភិបាលដាក់​ចេញ​​ ត្រូវតែរៀបចំ និង​អនុវត្ត។

ដើម្បី​ឆ្លើយ​ត​ប​នឹង​បញ្ហាប្រឈម​ខាង​លើ មជ្ឈមណ្ឌល​ជាតិ​គាំពារ​មាតា​ និង​ទារក​ ក្រោមការ​ណែនាំរបស់​ក្រសួងសុខាភិបាល និង​អង្គការ​សុខភាព​ពិភពលោក បាន​រៀបចំនូវ​ផែនការត្រៀមបម្រុង​ឆ្លើយ​តប​គ្រោះអាសន្ននេះឡើង ។​

មជ្ឈមណ្ឌល​ជាតិ​គាំពារ​មាតា​ និង​ទារក​ សូម​ថ្លែង​អំណរគុណ​យ៉ាង​ជ្រាលជ្រៅ ចំពោះ​ការ​គាំទ្រ​ទាំង​ថវិកា និង​បច្ចេកទេសរបស់​ដៃគូអភិវឌ្ឍនានា ។

យើង​ខ្ញុំ​សង្ឃឹម​យ៉ាង​មុតមាំថា បុគ្គលិក​ក្រោម​ឱវាទ នឹង​អនុវត្ត​ផែនការនេះ​ប្រកបដោយ​ស្មារតីទទួល​ខុសត្រូវ​ការ​ឆ្នៃប្រឌិត ដើម្បីធានាឱ្យបាន​នូវ​គុណភាព និង​ប្រសិទ្ធភាព​ខ្ពស់​ ។​

រាជធានីភ្នំពេញ,ថ្ងៃទី...........ខែ.............. ឆ្នាំ ២០២៤

ហត្ថលេខា

# ផែនការត្រៀម និងឆ្លើយតបគ្រោះមហន្តរាយទូទៅសម្រាប់មន្ទីរពេទ្យ

## សេចក្តីផ្តើម

ផែនការត្រៀម និងឆ្លើយតបគ្រោះមហន្តរាយទូទៅសម្រាប់មន្ទីរពេទ្យ ជាការបម្រុងទុកជាមុន នូវសម្ភារសង្គ្រោះផ្រេងៗ ធនធានមនុស្ស ថវិកា និង វិធីទំនាក់ទំនងគ្នា ដើម្បីឆ្លើយតបគ្រោះមហន្តរាយនៅក្នុងមន្ទីរពេទ្យ បានទាន់ពេលវេលា និងជួយឱ្យ ការផ្តល់សេវាប្រកបដោយសុវត្ថិភាព និងចីរភាព។

### គោលបំណង

ការផែនការត្រៀម និងឆ្លើយតបគ្រោះមហន្តរាយ គឺបង្កើតឡើងដើម្បីកំណត់ពីតួនាទី ការទទួលខុសត្រូវរបស់បុគ្គលិក និងរក្សាបាននូវសុវត្ថិភាពរបស់បុគ្គលិក និងអតិថិជននៅក្នុងមន្ទីរពេទ្យ និងដើម្បីត្រៀមលក្ខណៈឆ្លើយតបយ៉ាងមានប្រសិទ្ធភាពបំផុត ព្រមទាំងដើម្បីកាត់បន្ថយការខូចខាតជាអតិបរិមានៅពេលមានគ្រោះមហន្តរាយកើតឡើងទាំងក្នុង និងក្រៅមន្ទីរពេទ្យ។


### គោលដៅ

* បុគ្គលិកមន្ទីរពេទ្យទាំងអស់បានដឹង និង យល់ពីការងារដែលត្រូវធ្វើ និង ទំនួលខុសត្រូវរបស់ខ្លួននៅពេលដែលមានគ្រោះមហន្ដរាយកើតឡើង ។
* កំណត់ពីរបៀបធ្វើការ/គ្រប់គ្រងគ្រោះមហន្តរាយ។
* កំណត់ពីសម្ភារៈដែលអាចត្រូវប្រើប្រាស់ និង​រៀបចំអោយបានត្រឹមត្រូវដើម្បីឆ្លើយតបនឹងគ្រោះមហន្តរាយ។
* ផ្តល់សុវត្ថិភាព ដល់បុគ្គលិកមន្ទីរពេទ្យ និង អ្នកជំងឺមកទទួលសេវា។
* កាត់បន្ថយហានិភ័យ ក្នុងការគ្រប់គ្រងស្ថានការណ៍គ្រោះមហន្តរាយផ្សេងៗ។
* ប្រាកដថាមន្ទីរពេទ្យ អាចមានដំណើរការបាន ទោះជួបគ្រោះមហន្តរាយផ្សេងៗ។
* ​ធានាឱ្យបាននូវប្រព័ន្ធសង្គ្រោះបន្ទាន់ក្នុងមន្ទីរពេទ្យមានដំណើរការល្អ។

### ពណ៌នាអំពីស្ថានភាពមន្ទីរពេទ្យ

មជ្ឈមណ្ឌលជាតិគាំពារមាតា និងទារក មានទីតាំងនៅ៣១Aផ្លូវ៤៧(ប្រទេសបារាំង)សង្កាត់ ស្រះចក ខណដូនពេញ រាជធានីភ្នំពេញ មានទំហំដីសរុប ១១.៧៣៥ ​ម៉ែត្រការ៉េ។ មជ្ឈមណ្ឌលជាតិគាំពារមាតានិងទារក មានអគារព្យាបាល១ និង អគារបណ្តុះបណ្តាល​១ មានគ្រែសរុប ចំនួន១៨០ គ្រែ។ មជ្ឈមណ្ឌលមានរថយន្ត សង្គ្រោះចំនួន ៨គ្រឿង មានបុគ្គលិកចំនួន ៤៣០នាក់ (វេជ្ជ.៨០នាក់ ឆ្មប១៤០នាក់ និង មន្រ្តីផ្សេងៗចំនួន ២១០នាក់) មានលេខទូរស័ព្ទទាក់ទង 023 72 59 73 និង Facebook page មជ្ឈមណ្ឌល ជាតិគាំពារមាតា និងទារក។

* មានផ្តល់សេវាដូចជា:
  + ផ្នែកពិគ្រោះជំងឺក្រៅ (៣៩នាក់)
    - ពិនិត្យផ្ទៃពោះ
    - ពិគ្រោះជំងឺទូទៅ
    - ពិគ្រោះជំងឺឯកទេស: កុមារមានបញ្ហាភាសា​និងទំនាក់ទំនង, ជំងឺទូទៅ, សុខភាពមាត់​ធ្មេញ, ស្រាវជ្រាវមហារីកមាត់ស្បូន និងរោគស្រ្តី
    - ផ្នែកជំងឺកុមារ
    - ចាក់ថ្នាំបង្ការ
  + ផ្នែកជំងឺសម្រាកពេទ្យ (២៥១នាក់)
    - ផ្នែកសម្ភព និង រោគស្រ្តី (១៥០នាក់)
    - ផ្នែកថែទាំទារក(២៦នាក់)
    - ផ្នែកវះកាត់(៦០នាក់)
    - ផ្នែកទូទៅ(១៥នាក់)
  + សេវាអមវេជ្ជសាស្រ្ត: (៣២នាក់)
    - មន្ទីរពិសោធន៍
    - វិទ្យុសាស្រ្ត
    - អេកូសាស្រ្ត
    - Mammography
    - CT Scan
* ជាមន្ទីរពេទ្យជាតិ បម្រើសេវា 24/7
* ការផ្តល់សេវាតាមយន្តការ
  + សេវាបង់ថ្លៃដោយអតិថិជន
  + មូលនិធិសមធម៌
  + បេឡាជាតិសន្តិសុខសង្គម
  + សេវាអនុគ្រោះមិនបង់ថ្លៃ (ជនពិការ,ចាស់ជរា,ជនក្រីក្រ)



## និយមន័យគ្រោះមហន្តរាយនៅក្នុងមន្ទីរពេទ្យ

ជាហេតុការណ៍កើតមានឡើងភ្លាមៗដោយមិនបានដឹងមុន​ដែលកើតមានក្នុងតំបន់ ឬទីតាំងមន្ទីរពេទ្យ ដែលប៉ះពាល់ដល់ការផ្តល់សេវារបស់មន្ទីរពេទ្យ ហើយមន្ទីរពេទ្យហួសសមត្ថភាពក្នុង ការដោះស្រាយ ដូចជា៖

* បាក់អគារក្នុងមន្ទីរពេទ្យ
* អគ្គីភ័យក្នុងមន្ទីរពេទ្យ
* ខ្យល់ព្យុះប៉ះពាល់ក្នុងមន្ទីរពេទ្យ
* ទឹកជំនន់
* ជំងឺរាតត្បាតផ្សេងៗ ចំនួនអ្នកជំងឺកើនលើសពីចំនួនគ្រែដែលមាន​ (៥០%)

## ផែនការ​ទូទៅ

គណៈកម្មការបង្ការ និងគ្រប់គ្រងគ្រោះមហន្តរាយ ចាប់ផ្តើមសកម្មភាព បើពិនិត្យឃើញថា សភាពការណ៍ គឺមានដូចក្នុងនិយមន័យគ្រោះមហន្តរាយខាងលើ ។

នាយកមន្ទីរពេទ្យ ដឹកនាំការប្រជុំ មន្រ្តី Tiger team ដើម្បីសិក្សាវាយតម្លៃសភាពការណ៍ និង ស្រង់ ធនធានដែលមានស្រាប់ ដើម្បីស្វែងរកវិធីទប់ទល់ នឹងគ្រោះមហន្តរាយ ឱ្យមានប្រសិទ្ធភាព ។

### តួនាទី និងភារកិច្ច របស់ក្រុមការងារនៅទីបញ្ជាការ (roles & responsibilities)

បង្កើតគណៈកម្មការបង្ការនិងគ្រប់គ្រងគ្រោះមហន្តរាយក្នុងមន្ទីរពេទ្យ និងបែងចែកតួនាទីជាពីរសំខាន់ៗ៖

* **ក្រុមបង្ការ**គ្រោះមហន្តរាយ មានតួនាទី ពិនិត្យតាមដានវត្តមាន សម្ភារការពារ និង ធ្វើសំណើទិញ សម្ភារបង្ការផ្សេងៗ ឬ សម្ភារធ្វើសមយុទ្ធ។
* **ក្រុមគ្រប់គ្រង**គ្រោះមហន្តរាយក្នុងមន្ទីរពេទ្យ មានតួ​នាទីបង្រៀន និង ពិនិត្យសំណើ សម្ភារបង្ការ និងសម្ភារធ្វើសមយុទ្ធរបស់ ក្រុមបង្ការគ្រោះមហន្តរាយ ដាក់ជូនគណៈកម្មការ

លទ្ធកម្ម សម្រេច។

* គណៈកម្មការបង្ការ និងគ្រប់គ្រងគ្រោះមហន្តរាយក្នុងមន្ទីរពេទ្យ ត្រូវធ្វើរបាយការណ៍ និងរាយការណ៍ក្នុង កិច្ចប្រជុំគណៈកម្មការមជ្ឈមណ្ឌល រាល់ពេលធ្វើសមយុទ្ធរួច

នៅខែបន្ទាប់ ឬ នៅពេលមានការចាំបាច់។

### ទីបញ្ជាការស្រាល (Command Center)


នាយកមជ្ឈមណ្ឌល ជាប្រធានគណៈកម្មការបង្ការនិងគ្រប់គ្រងគ្រោះមហន្តរាយ ធ្វើសេចក្តីប្រកាស ជូនដំណឹងពីគ្រោះមហន្តរាយក្នុងមន្ទីរពេទ្យ ដើម្បីឱ្យក្រុមការងារពាក់ព័ន្ធ អនុវត្តតាមតួនាទីភារកិច្ច ដែលបាន ចែងក្នុងក្រុមគណៈកម្មការបង្ការនិងគ្រប់គ្រងគ្រោះមហន្តរាយក្នុងមន្ទីរពេទ្យ។ ទីបញ្ជាការស្រាល ត្រូវបានកំណត់ទីតាំង នៅខាងសាំដៃនៃច្រកចូលខាងមុខក្នុងរបងមន្ទីរពេទ្យ(ទីបញ្ជាការស្រាលអាចត្រូវផ្លាស់ទីតាំងបើសិនជួបលក្ខខណ្ឌមិនអំណោយផល) ហើយត្រូវមានបិទបង្ហាញផែនទីទីតាំង បញ្ជាការស្រាល នៅគ្រប់ច្រកចេញចូលពេលមានគ្រោះមហន្តរាយកើតឡើង។

### យុទ្ធសាស្ត្រទំនាក់ទំនងខ្សែសង្វាក់នៃអ្នកបញ្ជាការ Chain of command

អ្នកបញ្ជាធំគឺនាយកមជ្ឈមណ្ឌលក្នុងការសម្រេចចិត្តផ្សេងៗ ហើយប្រធានផ្នែកនី​មួយៗជាអ្នកដឹកនាំ ផ្ទាល់តាមរចនាសម្ព័ន្ធគ្រប់គ្រងរបស់មន្ទីរពេទ្យ ពិសេស ប្រធានរដ្ឋបាល ជាអ្នកទទួលខុសត្រូវ សម្របសម្រួល ជាមួយគ្រួសារជំងឺ និង អ្នកកាសែត ។

មធ្យោបាយជូនដំណឹងតាមរបៀប Call-tree:

* ពីនាយក ទៅប្រធានផ្នែក/នាយសាល
* ពីប្រធានផ្នែក ទៅប្រធានក្រុម
* ពីប្រធានក្រុម ទៅកូនក្រុម។



ក្នុងយុទ្ឋសាស្រ្តទំនាក់ទំនង យើងមានទំនាក់ទំនងជាមួយអ្នកនៅក្រៅមន្ទីរពេទ្យ និង ក្នុងមន្ទីរពេទ្យ៖

* ទំនាក់ទំនងពីខាងក្រៅ: តាមរយ: សារលិខិត, ការណែនាំផ្ទាល់, ទូរសព្ទ, តេឡេក្រាម, តាមសារ​ព័ត៌មាន, facebook, ឬ យើងទទួលព័ត៌មានពីអ្នកជំងឺ ឬ ក្រុមគ្រួសារគាត់។ អាជ្ញាធរដែនដី (លោក យស សុទ្ធី 012 452 888) ។
* ទំនាក់ទំនងខាងក្នុង: យើងអាចទំនាក់ទំនងតាម មេក្រូបំពងសម្លេង ស្រែកដោយមាត់ Phone, telegram, Messenger។ នាយមន្ទីរប្រចាំការ(023 725 973 / 017 932 575)។

### សុវត្ថិភាព និងសន្តិសុខ (safety and security)

* បង្រៀនពួកគាត់ឱ្យចេះការពារខ្លួនពីការឆ្លងជំងឺ, គ្រោះថ្នាក់អគ្គីភ័យ ,ឆក់អគ្គិសនី, បាក់អគារ និង​បង្រៀនគាត់ឱ្យចេះ ប្រើបំពង់ពន្លត់អគ្គីភ័យ និង ចេះជួយសង្គ្រោះបឋម។
* ការពារអ្នកជំងឺមិនឱ្យចេញពីរង្វង់សុវត្ថិភាព ការពារអ្នកគ្មានភារកិច្ចមិនឱ្យចូលទៅក្នុងតំបន់​ហាម​ឃាត់​ ដើម្បីការពារសុវត្ថិភាព និងសណ្តាប់​ធ្នាប់​ទូទៅ។

### ការពិនិត្យ និងបែងចែកជំងឺ (Screening and Triage)

បណ្តុះបណ្តាលបុគ្គលិកឱ្យចេះបែងចែកប្រភេទជំងឺ​លំហូរអ្នកជំងឺឱ្យយល់ដឹងថាអ្នកជំងឺំណាត្រូវសង្គ្រោះ បន្ទាន់ ឬត្រូវបញ្ជូនបន្ត ឬ ត្រូវតាមដាន ឬ ត្រូវទៅនៅបន្ទប់ដាច់ដោយឡែកនៅ​ក្រៅមន្ទីរពេទ្យ​ ដើម្បីតាមដានសិន(ករណីជំងឺឆ្លង)។

### សមត្ថភាពទប់ទល់នឹងការកើនលើសលប់នៃអ្នកជំងឺសម្រាកពេទ្យ (Surge capacity)

ប្រសិនបើលើសពីសមត្ថ​ភាព មន្ទីរពេទ្យត្រូវ៖

* បង្កើនសមត្ថ​ភាពផ្នែក Screening and Triage ដូចជា៖
  + ជំងឺកម្រិតស្រាលមួយចំនួនត្រូវអនុញ្ញាតទៅព្យាបាលនៅផ្ទះខ្លួនឯង
  + ត្រូវផ្តល់អាទិ​ភាពដល់អ្នកជំងឺធ្ងន់
* ត្រៀមលក្ខណៈដើម្បីបញ្ជូនជំងឺក្នុងករណីជំងឺធ្ងន់ ឬ ចំនួនអ្នកជំងឺច្រើនហួសពីសមត្ថ​ភាពយើង (Transfer)
* បង្កើនសម្ថភាព ICU:
  + ត្រៀមធនធានមនុស្សបន្ថែម (Human resource) អាចយកបុគ្គលិកផ្នែកផ្សេងមកកន្លែង​សង្គ្រោះបន្ទាន់, ឬ រើសថែមបន្ទាន់។
  + បង្រួមក្រុមយាម ពីច្រើនក្រុម មកតិចក្រុមវិញ ដើម្បីបង្កើនចំនួនបុគ្គលិកយាម ឬធ្វើការ។
  + បណ្តុះបណ្តាលជំនាញសង្គ្រោះបន្ទាន់បន្ថែម
* ផ្គត់​ផ្គង់សម្ភារ និង ឱសថសង្គ្រោះដូចជា
  + ម៉ាស៊ីនផលិតអុកស៊ីសែន(O2) ម៉ាស៊ីន Ventilator, Patient monitor, Aspirator machine, ដបអុកស៊ីស៊ីសែន Manometre, Laryngoscope, កានុល, ប្រដាប់វាស់ឈាម, អុកស៊ីម៉ែត្រ, ធុងសំរាមពណ៌លឿង, ធុងបាញ់សម្លាប់មេរោគ, គ្រែដេកសម្រាប់អ្នកជំងឺ, រទេះ​រុញ​អ្នកជំងឺ, ទូដាក់សម្ភារ,
  + ព្រមទាំងឱសថសង្គ្រោះដូចជាះ Adrenaline, Dopamine, Dexa…
  + ទិញសម្ភារ បរិក្ខារ បើ CMS ផ្តល់ឱ្យមិនទាន់
* បង្កើនអាគារ
  + សង់អគារសម្រាប់ដាក់អ្នកជំងឺ និង ឃ្លាំងសម្ភារបរិក្ខារ
  + ដាក់តង់, បង្កើនគ្រែសង្គ្រោះបន្ទាន់, តាមទីធ្លាទំនេរ ឬ សួនច្បារ
* សេវាផ្សេងទៀតមិនសំខាន់ត្រូវបញ្ឈប់ ឬ បញ្ជូនទៅប្រើសេវានៅមន្ទីរពេទ្យផ្សេង
  + កុំឱ្យពេទ្យរវល់ច្រើនលើការពិនិត្យ និង ព្យាបាលជំងឺមិនបន្ទាន់
  + បញ្ឈប់សេវាពិនិត្យសុខភាពផ្សេងៗ
* ស្នើសុំជំនួយអន្តរាគមន៍​ មន្រ្តីបច្ចេកទេស និងសម្ភារបរិក្ខារក្នុងករណីចាំបាច់
* ត្រូវបង្កើនការគ្រប់គ្រង កាកសំណល់ អនាម័យ និង ទឹកស្អាត
* ជំងឺចេញពីមន្ទីរពេទ្យ: ឱ្យឆាប់ចេញបើពិនិត្យឃើញថា មានសញ្ញាសុខភាពល្អ។

### ការបន្តផ្តល់សេវាសារវន្ត​(Continuity of essential health-care services)

មន្ទីរពេទ្យ ក្នុងពេលមានផ្ទុះហានិភ័យណាមួយ គឺត្រូវតែបន្តផ្តល់សេវាសារវន្តបន្តទៀត មិនអាចឈប់​ទទួលជំងឺប្រចាំថ្ងៃបានទេ គឺនៅតែទទួលជំងឺតែយើងត្រូវបត់បែនខ្លះដូចជា៖

* មន្ទីរពេទ្យសហការជាមួយមន្ទីរពេទ្យជាតិក្នុងទីក្រុងភ្នំពេញ ៖
  + អាចបញ្ជូនជំងឺធ្ងន់ៗទៅមន្ទីរពេទ្យដែលមានជំនាញទាក់ទងនឹងជំងឺ
  + ខ្ចីសម្ភារបរិក្ខារ តាមការខ្វះខាត និងអាចខ្ចីបានតាមស្ថានភាពជាក់ស្តែង
  + អញ្ជើញបុគ្គលិកជំនាញមកហ្វឹកហាត់មន្រ្តីយើងបន្ថែម បើជួបការព្យាបាលថ្មី
* ត្រៀមធនធានមនុស្ស ៖
  + ត្រៀមធនធានមនុស្សដែលមានសម្ថភាពដូចជា វេជ្ជបណ្ឌិត(អ្នកព្យាបាល)និង គិលានុបដ្ឋាក​(អ្នកថែទាំ)អ្នកបច្ចេកទេសមន្ទីរពិសោធន៍ អ្នកបើកបររថយន្តគិលានសង្គ្រោះ(ករណីបញ្ជូន)​អ្នកអនាម័យ(អ្នកសំលាប់មេរោគ)ដែលគាត់មានកំលាំងមាំមួន និង ធ្លាប់ធ្វើការយូរឆ្នាំ។
  + មន្ទីរពេទ្យក៏ត្រៀមទទួលគ្រូពេទ្យស្មគ្រ័ចិត្ត និង រើសចូលជាមន្រ្តីកិច្ចសន្យា ក្នុងនោះយើងនឹង​មាន​ការបណ្តុះបណ្តាលបន្ទាន់ ដល់ពួកគាត់ ដោយលោកវេជ្ជបណ្ឌិតដែលនៅធ្វើការ​ក្នុងមន្ទីរ​ពេទ្យ​​សព្វថ្ងៃនេះ។

## ធនធានសម្រាប់ពេលមានគ្រោះមហន្តរាយ

### ធនធានមនុស្ស

ផ្នែកនេះមន្ទីរពេទ្យបានគិតពីចំនួនគ្រូពេទ្យ និង ចំនួនបុគ្គលិកដទៃទៀតដែលកំពុងបម្រើការសព្វថ្ងៃ សរុបជាមូយត្រូវការបន្ថែម ពេលមានគ្រោះមហន្តរាយកើតមានឡើងដូចជា៖

* បើគ្រោះមហន្តរាយកើតមានឡើងយើងត្រូវការមន្ត្រីប្រចាំការ
  + គ្រូពេទ្យសង្គ្រោះបន្ទាន់ ចំនួន ៤នាក់
  + វេជ្ជបណ្ឌិត ចំនួន ១៨នាក់
  + គិលានុបដ្ឋាក-ឆ្មប-អ្នកមន្ទីរពិសោធន៍ ចំនួន ៨០នាក់
  + អ្នកបើកបរ ចំនួន ៦នាក់
  + សន្តិសុខ និង អនាម័យ ចំនួន១៦នាក់
  + មន្ត្រីរដ្ឋបាល បច្ចេកទេស និង គណនេយ្យ ចំនួន ២០នាក់
* ធនធានទាំងនេះយើងបន្ថែម ដោយបង្រួម តួរយាម មកខ្លី ជាងពេលមិនទាន់មានគ្រោះ​មហន្តរាយ។
* បើការបង្រួមតួរយាម នៅមានការខ្វះចន្លោះ យើង នឹងរើសបុគ្គលិកកិច្ចសន្យាបន្ថែមបង្គ្រប់។

### ធនធាន ភស្តុភារ និងផ្គ​ត់ផ្គង់សម្ភារបរិក្ខារ

ដើម្បីឆ្លើយតបឱ្យទាន់ពេលវេលា ក្នុងគ្រាជួបគ្រោះមហន្តរាយដូចជា ការរាតត្បាតជាសកល

នៃ​ជំងឺ​ឆ្លងនានា​ អគ្គីភ័យ ការបាក់ស្រុតអាគារ គ្រោះទឹកជំនន់ គ្រោះថ្នាក់ចរាចរណ៍​ ដែលមានទំហំធំ​ ឬ មហន្តរាយ​ដទៃទៀត នោះមន្ទីរពេទ្យត្រូវ៖

* រៀបចំបន្ទប់ថ្មីដែលអាចដាក់អ្នកជំងឺថែមបានចំនួន៥០គ្រែ និង មានសុវត្ថិ​ភាព
* ក្នុងបន្ទប់ត្រូវបំពាក់ដោយ ទូដាក់ឱសថ រួមទាំងឱសថសង្គ្រោះ អុកស៊ីហ្សែន Laryngoscope, ballon, Inhube, Ventilator, Patient monitor
* យើងមាន Ambulance ចំនួន៧គ្រឿងមានបំពាក់ឧបករណ៍សង្គ្រោះត្រឹមត្រូវ សម្រាប់ដឹកអ្នកជំងឺ ឬបញ្ជូនអ្នក​ជំងឺ ឬ ដឹកអ្នកបរិច្ចាកឈាម។
* សម្ភារបរិក្ខារដែលខាងមន្ទីរពេទ្យកំពុង​ប្រើសព្វថ្ងៃ មានថែទាំ និង បណ្តុះបណ្តាលដល់អ្នក​ប្រើ​ប្រាស់​​ដោយ​​ផ្នែករោងជាងរបស់មន្ទីរពេទ្យ, នៅពេលមានគ្រោះមហន្តរាយកើតមានឡើងយើង​អាចប្រើបាន​ក្នុង​ទំហំកំណត់មួយ។
* ខាងមន្ទីរពេទ្យ មានអាគារចាស់ដាច់ដោយឡែកអាចប្រើបាន ដាក់ជាតំបន់ព្យាបាលសង្រ្គោះ​មហន្តរាយ និងអាចថែមគ្រែនៅអគារធំ តាមបន្ទប់មានស្រាប់ ឬ ផ្លូវដើរក្នុងអគារ បានប្រមាណ ៤០គ្រែបន្ថែម។

### ធនធាន ហិរញវត្ថុ

មជ្ឈមណ្ឌល មានចំណូលពីសេវាថែទាំព្យាបាលជំងឺ ដែលប្រាក់ចំណូល៤០% អាចយកមកចំណាយ​បាន ក្នុងខ្ទង់គ្រប់គ្រងគ្រោះមហន្តរាយបានទៅតាមគម្រោងផែនការចំណាយប្រចាំឆ្នាំនីមួយៗ។ ក្រៅពីថវិកា​បានពីចំណូលការថែទាំព្យាបាល មជ្ឈណ្ឌលត្រូវចលនាប្រភពថវិការជំនួយបន្ថែមពីសបុរសជន និង អង្គការ ដៃគូមួយ​ចំនួន​ទៀតផងដែរ។

## អនុវត្តផែនការ (Activation of Plan)

នាយកមជ្ឈមណ្ឌលជាតិគាំពារមាតា និងទារក មាននាទីប្រកាស និងជូនដំណឹង ពីការចាប់ផ្តើមអនុវត្ត​ផែនការមជ្ឈមណ្ឌលកំពុងជួបគ្រោះមហន្តរាយ។

* Decision tree: បែងចែកតួនាទី៖ នាយកគ្រប់គ្រងរួម, នាយករងម្នាក់ទទួលការងាររដ្ឋបាល និង នាយក​ផ្សេងទៀតទទួលបន្ទុកកិច្ចការ បច្ចេកទេស និងកិច្ចការព្យាបាល, ប្រធានផ្នែកទាំងអស់​ទទួល​ខុស​ត្រូវ​តាម​ផ្នែកនីមួយៗ តាមតួនាទី និងភារកិច្ចមានស្រាប់។
* Call In list: ប្រើ Telegram ទៅតាមក្រុមការងារនីមួយៗ ដូចជា ក្រុមការងារកូវិដ-១៩ យើងក៏​មាន List phone សម្រាប់បុគ្គលិកទាំងអស់ក្នុងមន្ទីរពេទ្យ, បើមានហានិភ័យកើតឡើង ប្រធាន​អាច​បង្ហោះ​ចូល telegram និង អ្នកដែលបានដឹងព័ត៌មានពួកគាត់នឹងតេឡេហ្វូនទៅអ្នកផ្សេងៗ​ទៀត ដើម្បី​មក​ជួយ​ការងារ ម្យ៉ាងទៀតយើងមាន Microphone ដោយដាក់ speaker នៅគ្រប់​ផ្នែក​ទាំងអស់ យើងកំពុង​ប្រើសព្វថ្ងៃសម្រាប់ផ្សព្វផ្សាយព័ត៌មានអប់រំផ្សេងៗ។

### ហានិភ័យដែលអាចកើតឡើងមាន

1. ផ្ទុះជំងឺកូវិត-១៩ ឬ គ្រុនឈាម
2. គ្រោះថ្នាក់ចរាចរណ៍
3. ពុលចំណីអាហារ ឬពុលស្រា
4. ដួលរលំ ឬ បាក់ស្រុតអាគារ
5. អគ្គីភ័យ
6. ទឹកជំនន់

### នីតិវិធីបន្ទាន់ក្នុងករណីមានអគ្គីភ័យកើតមានឡើង

1. ជម្លៀសអ្នកជំងឺចេញពីកន្លែងក្បែរអគ្គីភ័យឆេះ ទៅទីតាំងមានសុវត្ថិភាពទៅច្រកចេញសមស្រប
2. ទូរស័ព្ទហៅរថយន្តអគ្គីភ័យបន្ទាន់ ដើម្បីជួយអន្តរាគមន៍
3. សន្តិសុខប្រើវិទ្យុទាក់ទងទៅក្រុមវិស្វកម្ម និង​សហការគ្នាប្រើបំពង់ពន្លត់អគ្គីភ័យ និងទុយោទឹក​ដែលមានស្រាប់នៅ​តាមអគារ
4. រដ្ឋបាលត្រូវកំណត់ពីទីតាំងអគ្គីភ័យ និងអគារផ្សេងទៀតដែលអាចឆាបឆេះរាលដាលដល់
5. វិស្វកម្មបិទឧបករណ៍ដែលមានភ្ជាប់អុកស៊ីសែន ឬ បិទប្រព័ន្ធអុកស៊ីសែន បើអ្នកជំងឺ មិនមាន​ត្រូវការ
6. បិទភ្លើងអគ្គិសនី បើសិនពិនិត្យឃើញថា មិនមានអ្នកជំងឺនៅក្នុងអគារទៀតទេ
7. អ្នកគ្រប់គ្រងរដ្ឋបាលត្រូវសហការប្រគល់ទីតាំងឲ្យទៅក្រុមអន្តរាគមន៍ពន្លត់អគ្គីភ័យ ពេលក្រុមគាត់​មកដល់

## សេចក្តីបញ្ចប់

ឯកសារនេះ​បង្កើត​ឡើងផ្អែក​លើ​គោលការណ៍​ណែនាំនិង​មាន​ជំនួយ​បច្ចេកទេស ពី​ក្រសួង​សុខាភិបាល​ និងអង្គការ​សុខភាព​ពិភពលោក តាម​រយៈ​សិក្ខាសាលា​ រៀបចំសេចក្តី​ព្រាងផែនការត្រៀម​ និង​ឆ្លើយតបនៅពេល មានគ្រោះមហន្តរាយនៅក្នុងមន្ទីរពេទ្យ។​

ខ្លឹម​សារ​ក្នុង​ផែន​ការ​សកម្ម​ភាព​នេះ ជា​ជំនួយ​ស្មារតី ក្នុង​ការ​ធ្វើ​សេចក្តី​សម្រេច​ចិត្ត​ដើម្បី​អនុវត្ត​ផែនការ បាន​សមស្រប និង​មាន​ប្រសិទ្ធភាព​។ កិច្ចការ​ទាំង​នេះ​ទាម​ទារ​ឱ្យ​មាន​ការ​ចូល​រួម​អនុវត្ត​ផ្ទាល់​ពី​សាមីអង្គភាព រួមគ្នា​ គឺ​ចាប់​តាំង​ពី​ថ្នាក់​ដឹកនាំ​មជ្ឈមណ្ឌល​ជាតិគាំ​ពារ​មាតា និង​ទារក រហូត​ដល់​បុគ្គលិក​ទាំងអស់​ និង ​ស្ថាប័ន ពាក់ព័ន្ធដទៃទៀត។ តាម​រយៈផែន​ការនេះ គណៈគ្រប់គ្រង នឹង​បាន​ត្រៀម​ខ្លួន​ទាន់​ពេល​វេលាដើម្បីឆ្លើយតប​គ្រោះ​អាសន្ន​ចំពោះមុខ។

រាធានីភ្នំពេញ, ថ្ងៃទី............... ខែ............ ឆ្នាំ ២០២៤

នាយកមជ្ឈមណ្ឌល

## ឧបសម្ព័ន្ធ :

1. លិខិតបង្គាប់ការ គណៈកម្មការ បង្ការ និងគ្រប់គ្រងគ្រោះមហន្តរាយក្នុងមន្ទីរពេទ្យ
2. សេចក្តីប្រកាសនានា (របស់ក្រសួង និង​រដ្ឋាភិបាល)
3. គោលនយោបាយ និងនីតិវិធី សមយុទ្ធ ពន្លត់អគ្គីភ័យ Fire Drill P&P
4. គោលនយោបាយ និងនីតិវិធី គ្រប់គ្រងសម្ភារបរិក្ខាសង្គ្រោះបន្ទាន់
5. តារាងតួនាទីភារកិច្ច ​របស់គណៈកម្មការ បង្ការ និងគ្រប់គ្រងគ្រោះមហន្តរាយក្នុងមន្ទីរពេទ្យ
6. បញ្ជីទំនាក់ទំនងរបស់ក្រុម​ការងារ ឆ្លើយតបគ្រោះអាសន្ន
7. បញ្ជីស្តង់ដារនៃសម្ភារៈ​សម្រាប់​ប្រើប្រាស់​ក្នុង​ពេល​គ្រោះអសន្ន
8. សៀវភៅបញ្ជីឈ្មោះបុគ្គលិកមានលេខទូរស័ព្ទ